RISANJE V GEOMETRIJI IN TEHNIKI

# Razred, v katerem se predmet poučuje

Za 7., 8. in 9. razred.

# Tedensko število ur pouka pri predmetu

2 uri /14 dni. 35 ur letno.

# Cilji predmeta

Svet zaznavamo prostorsko v treh dimenzijah, zato že v osnovni šoli učenci spoznavajo prostorske odnose in v sklopu več premetov ***izboljšujejo prostorsko inteligenco***. Predmet risanje v geometriji in tehniki uvaja učenca v svet oblikovanja predmetov v navideznem (virtualnem) prostoru z uporabo računalniškega grafičnega orodja.

*Tridimenzionalni modeli (predmeti) so namenjeni za:*

* predstavitev v namišljenem (virtualnem) prostoru, kamor uvrščamo igre, virtualni svet ipd.,
* upodobitev (vizualizacijo), ki je uporabna za reklamne namene, za animacije, modele, predstavitve ipd. in
* za izdelavo predmetov na računalniško krmiljenih strojih (stružnice CNC, 3D-tiskalniki in drugi stroji) za potrebe medicine, industrije, umetnosti, obrti, restavratorstva ipd.

Izbirni predmet se medpredmetno povezuje s TIT, matematiko, likovno vzgojo in računalništvom.

# Učenec zna:

* definirati navidezni prostor (si ogleda predmet v različnih projekcijah, spozna delovno okolje grafičnega programa in koordinatni sistem)
* uvoziti, odpirati in shranjevati modele iz internetne baze
* uporabiti orodja programa za tridimenzionalno modeliranje
* risati preprosta geometrijska telesa, homogene predmete
* risati sestavljene predmete
* izdelati predmet iz izbranih gradiv
* uporabiti 3D grafični program za modeliranje predmetov iz okolja
* za predstavitev modela izdelati animacijo in jo shraniti

# Ocenjevanje

Ocenjujejo se izdelka, ki jih učenec naredi pri pouku, napredovanje in prizadevnost učenca, samostojnost, predstavitev izdelka...



 





